open-index/open-wikipedia-markdown huggingface dataset:
Porte Laon (Couchi)

El **porte Laon** ch’est unne grande porte dins ches rimparts à l’vile Couchi-Catiau-Aufrike dins l’Ainne in Picardie in Franche. El porte Laon al o ‘tè batie au Moéyin Age, al étoét unne ed ches pus grandes baties in Occhidint, a servoét à protéger l’vile Coucy pi sin grand catieu singneurial, ch’catieu Couchi, conte ches armèes à ches comtes Laon, Vermandoés, Thiérache obin d’Champanne.

## Bersillache in 1917
Conme tertoute el vile pi ch’catieu Coucy, el porte Laon al o ‘tè granmint bersillèe per ches armèes almandes in 1917, pindant l’prinmière dgère mondiale.

## Erconstruccion
Edpis 2014, l’associacion d’minse in valeur d’ech catieu Coucy (AMVCC) al o cminchè à rconstruire el porte Laon conme al étoét à ch’Moéyin Age, l’ouvrache a dvroét durer 10 ains.
Djuiyinne

El **Djuiyinne** (obin **Guiyinne**, in occitan : *Guiana*) ch'est unne viule provinche franchoése qui s'truve innui in région Nouvèle Aquitainne.

## Étimologie
Ches mots *Djuiyinne* (sud) obin *Guiyinne* (nord) is vyinntte d'ech mot latin *Aquitania* qu'avoét donnè *Aguyenne* in viu franchoés. Conme os disoét *l'Aguyenne*, avuc ech tans ches gins is ont kminchè à comprinde qu'ech mot i n'étoét point *l'Aguyenne* moais *la Guyenne*, pi don is ont kminchè à dire *Guyenne* sans ch*'A* au début. Ch'est conme cho qu'Djuiyinne o perdu sin *A*.
Dgère ed Trinte Ains

El **Dgère ed Trinte Ains** ch’est unne série d’dgères qui s’o suit in Urope inte 1618 pi 1648.
François Rabelais

:« *Pour ce que rire eﬆ le propre de l’homme* »
::— François Rabelais
**François Rabelais** il est un écriveus franchoés d’ech XVI sièke, ech cminchmint à l’Ernaiçanche.

Il est fort connu por avoér écrit ches aüres à Gargantua pis à Pantagruel, pis itou por sin estile litéroaire fort fin pi comike.
Bertrand du Guesclin

:« *Ej n’ergrète, in moérant, foqu’ed n’avoér mie décachè à foait ches Ingloés fors ed Franche conme ej l’avoé espérè ; Diu il o wardè chole gloére à queuqu’un d’eute qui nin sro pus dingne eq mi*. »
::— Ches darins mots à Bertrand du Guesclin
**Bertrand du Guesclin**, nè dvers 1320 à ch’catieu d’el Motte-Broons invers Dinan pi mort ch’13 ed juillet 1380 dvant Catieuneu-ed-Randon, il étoét un nobe berton, connétabe ed Franche pi d’Castille, parsonnache fort important d’el dgère d’Un Chint Ains.
Duns Scot

**Jean Duns Scot**, lonmè *Docteus Soutiu* (in latin : *Doctor Subtilis*) (né vers 1266 à Duns - défuncté in 1308 à Kolonne), il étoét un filosofe pi tiologien écossoés.
Dgillaume Ockham

**Dgillaume Ockham** (obin **~ Ocame** in picard), itou lonmè *Iniciateus vénérabe* (in latin : *Venerabilis Inceptor*) il étoét un moéne filosofe, tiologien pi logichien ingloés.

## Note
Kolonne (Alemanne)

**Kolonne** (*Köln* in Alemant, *Kölle* in langue kölsch , Cologne in franchoés ) ch'est eune ville à l'Ouest ed l'Alemanne, in Nordrhein-Westfalen. Ch'est eune grande ville in Alemanne apré Berlin, Hambourq et pi München. 

L' ville al est traversée pèr ch' Rhin. 

El catédrale Kolonne ( *Kölner Dom* ) est célèbe.

O connoait itou l' ieu d' Kolonne qu'est granmint erlonmée.

## Ieu d' Kolonne
Troéïes

**Troéïes** (in franchoés : **Troyes**) ch'est unne vile franchoése qui s'truve dins ch'départmint Aube (ch'est ch'chef-liu à ch'départmint-lo) dins l'région Champanne in Grand-Est.

## Monumints
Casus Belli

Ech **Casus Belli** (*cose ed dgère* in latin) ch'est ch'motif por cmincher unne dgère obin chl'évènmint qui foait s'détchainner unne dgère.
Navare

El **Navare** ch’est un téritoére ed lingue pi d’tchulture baskes qui s’truve innui in Espaingne moais qu’o longtans apartnu à l’Franche.
Catédrale Saint-Pière-et-Saint-Paul ed Troéïes

El **catédrale Saint-Pière-et-Saint-Paul ed Troéïes** ch’est unne catédrale ed tchulte catolike dédièe à ch’Saint-Pière pi à Saint Paul qui s’truve à Troéïes dins chl’Aube in Champanne in Franche.
Basilike Saint-Urbain d'Troéïes

El **basilike Saint-Urbain** ch’est unne basilike ed tchulte catolike dédièe à ch’Pape Saint Urbain qui s’truve à Troéïes dins chl’Aube in Champanne in Franche.

In roaison d’nombreuses difitchultès d’ergint, ès construccion a s’o étindu dseur pusiurs sièkes. Al o kminchè in 1185 pi a s’o perfini in 1966.

## Fotos
Filipe VI ed Franche

**Filipe VI** il étoét ch’roé d'Franche inte 1328 pi 1350, il étoét nè in 1293 pi il o moéru in 1350 à Nogint-ch'Roé. Il est sorti d’el branke cadète d’el moaison capécienne, ches Valois.
Il o perfoés ‘tè seurlonmè « *Filipe ech fortunnè* » per ches Franchoés.

Il o ‘tè in grande ènmitè avuc ech roé d'Ingueltère Édward III, cho o ‘tè ch’kminchmint à l’Dgère d'Un Chint Ains.
Dutchè Bourgonne

Ech **Dutchè Bourgonne** ch’est unne anchienne princhipautè fiodale du roéïaume ed Franche intér chés IX pi XV sièkes qui s’truvoét in Bourgonne. À partir ed 1006, ech dutchè il étoét gouvernè succhessivmint per deus lingnèes d’sang roéïal, chés Capéciens pi Valoés. Aprés ch’mariache à Filipe ech Hardi avuc Margrite ed Flande, chés Valoés-Bourgonne is font unne tèl estinsion à ch’Dutchè Bourgonne avuc el Flande pi unne grande partie d’chés Bos-Péis inte 1363 pi 1477 qu’chés ducs ed Bourgonne is pinsette bin nin foaire un Étot indépindant.

Mais ch’dévlopmint abile lo, il intrainne chés méfianches pi finalmint, unne coalicion étrangère ed singneurs franchoés pi suisses i vont inflidger unne série d’défoaites à chés Bourdgingnons pi à leu duc, Carle ech Téméroére (Carle i vo ète ech darin duc Bourgonne).

Apré cho, l’Bourgonne a dvyint un gouvernmint pi unne généralitè au roéïaume ed Franche avuc un parlmint à Dijon, ch’chef-liu Bourgonne. Chés mimbes au Parlmint Bourgonne is étoétte lonmès *Messire Chaicun* (ch’est du bourdgingnon, in picard cho vut dire *Messire Chatchun*) ; cho o durè dusqu’à l’Révolucion franchoése.

## Vir étou
* Étots del moéson d’Bourgonne
La Coupole (musée d'Histoére pi d'Mémoére)

**La Coupole** ch'est un musée d'Histoére pi d'Mémoére situé à Hérfauw pré d' Saint-Omé.

Ech **bunker d'Hérfauw-Wizernes** o **bunker d'Hérfauw**, ch'est un bunker deul Sgonde Djerre Mondiale. Il a tè construit pèr l' Alemanne nazie intre 1943 pi 1944 aveuc ech nom de code *Bauvorhaben 21* pi *Schotterwerk Nordwest*, pour servir ed base ed lancemint pour chés fusées V2.

Ch' musée il o tè ouvert in moai 1997. 

## Notes
* https://www.lacoupole-france.com/centre-histoire/musee.html
Juan Cabanilles

**Juan Bautista José Cabanilles** (1644-1712) ch'est un organisse et un compositeu épagnol ed musique baroke. Il est né  à Algemesí (Espanne) et il est mort ch' 29 d'avri 1712 à Valence. 

### Disques
* *La Glòria Musical del Barroc Valencià*, 2 CD. Fundació La Llum de les Imatges (2010).
* *Tientos y Passacalles* par Los Músicos de Su Alteza, L.A. González (dir.), Willem Jansen (orgue San Pablo d' Saragosse (Espanne)). Édicions Hortus (1998). 1 CD. (Diapason d'or)
* *Batalles, Tientos & Passacalles* pèr Hespèrion XX, Jordi Savall (dir.). Alia Vox (1998). 1 CD

### Particions gratuites
* IMSLP Particions pour clavier.

### Loyens esternes

* YouTube *Batalla Imperial* pour orgue pèr E. Power Biggs
* http://www.classicalacarte.net/Fiches/9801.htm Joan Bautista Cabanilles : Batalles, Tientos & Passacalles - Jordi Savall, Hesperion XX - Alia Vox 9801
* http://shop.editionshortus.com/index.php/tientos-y-passacalles.html Juan Cabanilles : Tientos y Passacalles - Los Músicos de Su Alteza, direction L.A. González, Jan Willem Jansen, orgue San Pablo de Saragosse (Espagne), Hortus 013
* Juan Cabanilles,  Cancioneros Musicales Españoles.
Reconquista

El ***Reconquista*** (mot espaingneul et portugoés, in picard : « Ercontchète ») ch'est ch'nom qu'os donne à l'période d'ech Moéyin Ache douqu'ches roéïaumes crétiens is ont rprins ches téritoéres d'el péninsule ibérike pi ches iles Baléares qu'étoétte otchupès per ches maroumétans. El Reconquista a kminche à ch'VIII sièke pi a s'finit ch'2 d'janvier 1492 quanqu'ches « Roés catolikes » is prindtte ech darin bastion maroumétan à Grenade.
Nord-Rhénanie-Westfalie

El **Nord-Rhénanie-Westfalie** (in alemand : **' , parfoés abrégé ***NRW***) ch'est un Étot fédéré dins l'ouest ed l'[[Alemanne]]. Dins ech Land [[Alemanne|alémant]]-lo, il y a el région **Ruhr.''' 

El capitale ch'est Düsseldorf mais l' pus grande ville ch'est Kolonne.
Honoré de Balzac

**Honoré de Balzac**, nè **Honoré Balzac** à Tours ch’20 d’moaï 1799 (1er prairial ain VII dins ch’calindrier républican) pi mort à Paris ch’18 d’eute 1850 (à 51 ains), il étoét un écrivin franchoés. Romancier, dramaturge, critike litéroaire, critike d’art, essoaiyisse, jornaleus pi imprimeus ; il o loaissiè unne ed ches pus étindues euves romaneske d’el litérature franchoése, avuc pus d’quater-vint-dis romans pi nouvèles parutes d’1829 à 1855, rassannès dsous ch’tite « El Comédie Umainne ». 

In pus, i feut ajoinde Ches Un Chint Contes drolatikes pi des romans d’joinnèche publiès dsous des pseudonimes pi inviron vint-chonc euves ébeuchèes.
Église Saint-Martin (Boémont)

L**'église Saint-Martin** est située  à Boémont, dins ech départémint deul Sonme.

L’église Saint-Martin à Boismont al o tè construite in pierre, silex pi brique aveuc un clokier-mur à campenard.

Dins l'église il y o :
* des voûtes estchulptées dech XVI sièke (MH-1927) .
* éne Vierche à l'Infant : estatue in blanc marbe  du XIV sièke .
* l' *Ersurreccion d' Lazare* : pinture dzeur toéle d'ech XVII sièke,  (2,45 m x 2,30 m) .


Boismont, 80, Fr, église (4).jpg|L' cloke
Boismont, 80, Fr, église (3).jpg|Ech chevet


## Notes
* Dsu éne poute deul toéture, o put lire in picard : « *En l'an mil chinc cent X fut che côble fait* »
* visites guidées pèr l’Achuchon ed Sauvegarde du Patrimoéne d' Boémont-Pinchefalise-Bretel.


Boismont, 80, Fr, église (5).jpg|L' église
Boismont, 80, Fr, église (12).jpg|Èl Vierche, classèe MH
Boismont, 80, Fr, église (7).jpg|Jeanne d'Arc



Boismont, 80, Fr, église.jpg|Blotchet décapitè
Boismont, 80, Fr, église (11).jpg|L' poute éd gloére
Boismont, 80, Fr, église (8).jpg|ech batisouér


## Référinches

## Vir itou

* Lisse d’chés monumints historiques deul Sonme
Citroën 2 CV

Unne **Citroën 2 CV** (*CV* cho vut dire ***deux chevaux***, «*deus kvaus*» in picard), qu’os seurlonme souvint *deudeuche*, ch’est unne voéture populoaire franchoése foaite per Citroën inte 1948 pi 1990.

Avuc 5 millons egzimploaires vindus dins ch’monne, a foait partie d’ches voétures franchoéses ches pus populoaires ed tous tans. Al est itou quasimint dvenu un simbole d’el Franche conme el Tour Eiffel obin Paris.
Citroën

**Citroën** ch’est une compagnie franchoése fzeuse ed voétures.

Egzimpes ed voétures foaites per Citroën :
* Citroën 2 CV
* Citroën DS
Citroën DS

El **Citroën DS** ch’est une voéture populoaire franchoése foaite per Citroën pi vindue inte 1955 pi 1975.
Air

L’**air** ch’est un mélinge d’gaz ( princhipalemint 80 pou chint d' azote N2 pi 20 pou chint d' oxigène O2 )  qui compoztte l’atmosfère d’el Tère. Al est normalmint nin-rsintabe, nin-voéïabe pi sins couleur.
Eule

L’**eule** o **ole** al est un gras cors qu’est in étot liquide à timprature imbiante pi qui n’ès touille mie avuc l’ieu. Chés eules ch’est des liquides gras pi viskeus qui vyin·n’tté ed chés animaus, chés plantes, chés minéraus obin ch’est un produit d’sintèse.

Is sont difrintes ed chés groaisses qui sont pateuses. Ech bure i n’est mie rvu conme unne eule.

Os put imployer queuques eules por tchuisiner.
Feus d'croézmint

Ches **feus d’croézmint** (itou lonmès « ches codes ») is sont des fares ed voéture qu’os utilise el nuit pi quanqu’ch’est brun obin quanqu’el leumière al est foébe. Is sont corectmint voéïabes, is ébleuiçtte assez l’keuchie moais is n’ébleuiçtte mie ches eutes utiliseus d’el route qu’arivtte dins l’eute direccion.
Automobile

Unne **automobile**, o pus préchis unne **voéture automobile** (abituèlmint lonmèe obin **voéture** obin **carète** obin **auto**) ch’est un ingin (un véïtchule) automobile (chou qui vut dire qu’is s’ermouve sans bzoin d’ète troait per un kvau ou eute) qu’est poussè per un moteur.
Sé à minger

Ech **sé d’tabe**, **sé d’tchuisine**, **sé à minger** obin coére **sé alimintoaire** ch’est un sé qui s’compose seurtout d’clorure ed sodium. I s’présinte edsous difrintes fourmes :
* gros sé
* fin sé
* fleur ed sé.
Fiodalitè

El **fiodalitè** obin **fiodalime**, ch’est un sistème politike qu’o djo egzistè in Urope inte ech X pi ch’XII sièke, douqu’l’autoritè cintrale a vyint d’un singneur du tchuin, ch’est un sistème complet douqu’ches singneurs pi leus cort is sont assochiès à unne populacion, pi chole populacion à chole singneurrie (tertout cho ch’est un fief), avuc tout un sistème d’obligacions pi d’serviches mutuels.
Aches

Ches **aches**, ch’est l’date dins l’ainnèe douqu’un évènmint i s’o passè, pi qu’os rfète obin chélèbe chaque ainnèe aprés à l’minme date ed calindrier. Abituèlmint, ch’est unne naiçanche qu’os fète, alorse os dit *avoér ches aches* obin *avoér ses aches*.
Wâtieu

Un **wâtieu** (obin **wâtiau**), ch’est unne patiçrie chucrèe qu’os perpare avuc d’el frinne, des eus pi du bure. I doét ète tchuit dins un for, mins dins un moulache. Os put l’guernir avuc des fruts, d’el crème, du chucolat obin d’ech glachache. In pus, i s’minge souvint à l’fin d’un rpas, in dessert obin conme colacion. Un wâtieu il est in général ed ronde fourme obin carèe, rectaingloaire obin plote.
Neuèe

Unne **neuèe** (obin un **neuache**) ch’est unne masse voéïabe in suspinsion dins l’air, généralmint ch’est ches neuèes dins ch’ciu (qui sont constituèes d’goutes d’ieu).

Il egzisse granmint d’ginres ed neuèes conme :
* ech taü (neuèe) (itou lonmè *cumulonimbus*, ch’est l’neuèe à hernus) ;
Hernu

Un **hernu** ch’est un fénomène métiorologike violint qui nait du contrasse termike inte deus masses d’airs mouètes avuc des timpératures difrintes qui s’tambuktte, chou qui inginde unne série d’éfets caractéristikes d’un hernu conme des fortés pleuves, des éclites, des forts vints, perfoés des grèles.

Ches hernus is naiçtte dins des neuèes espéchiales qu’os lonme taü.
Taü (neuèe)

Un **taü** ch’est unne noérte neuèe qui annonchtte qui vo y avoér un hernu. Os lonme ches neuèes *cumulonimbus* in lingache scyintifike.

## Vir itou
* taü
* taü (giboulèes)
Éclite

Wikamote picard (Ch'lifamote)
Unne **éclite** cho put vouloér dire :
* éclite (métio)

## Eutes parlages
* Franchoés : « *éclair* »
Éclite (métio)

Unne **éclite** obin **éclair** ch’est un fénomène métiorologike espectacloaire qu’est un courant électrike fort abile (moins d’unne esgonde) dins ch’ciu, cho s’porduit pindant un hernu.
Anmour

Echl’**anmour** (o **anmeur** obin **ainmour** o coére **amour**) ch’est ch’sintimint umain (moais partagè per queuques biètes) d’avoér un fort atakmint  por unne cose obin, souvint, unne parsonne. Ches verbes qui vont avuc ch’est :
* *vir volintiers* (por un atatchmint passabe) ;
* *avoér tcher* / *avoér ker* / *ainmer* (por un fort sintimint).
* * adoliser sin éfant*
** référinche : Raymond Dubois, *Questionnaire Linguistique Picard,* Dijon, 1960

## Egzimpes
* ch' Diu d' **anmour** (Édouard David)
* L' **anmour** s'éveille avu ch' Printemps	(Gaston Bourdon)
* I révt' éd faveurs, pis d' bell' pieutés branques, D' **amour**  pis d' mériag', tout au long d' leu nuit !... (Gaston Vasseur)
* Ch'l **amour,** qui fait que j' pousse m' plainte, M'a r'tiré jusqu'à l'appétit (Alexandre Desrousseaux)
* Ch' l'oisieu cante à vous échouir - S'en' n'égaviotte - Da ch' l' air trîn' des nifflé's d' **anmeur** - Décatouillant l' chervelle et ch' tcheur - D' tchot Pierre et d' Rose, ...	(Gaston Bourdon)
Rissoles ed Couchi

Ches **rissoles ed Couchi** (itou lonmèes **rissoles aus Sires ed Couchi** obin **rissoles laonnoéses**) ch’est unne tcharcutrie paticière qu’est unne intrèe. Ch’est unne espéchialitè régionnal d’ech poaiyis Laon pis Couchi dins l’Aînne in Picardie.

Ches rissoles ales airoétte 'tè invintè pindant l' construccion d'ech câtiau Couchi, quand ch' Sire Indgérand i vouloét trouver un fricot qui n' soét mie long à foaire ni long à minger por ses ouvriers.
Froéde Dgère

El **Froéde Dgère** ch’est ch’nom qu’os lonme à unne période ed tans inte el fin d’el Sgonde Dgère Mondiale (1945, moais slon queuques eutes a cminche in 1947 obin 1949) pi 1990/91 douqu’ech monde il o vu s’élver, ptiot bout per ptiot bout, deus grandés superpuchanches mondiales rivales (l’URSS pi ches Étots-Unis) pi qu’is ont kminchè à s’foaire unne dgère implichite.
Saint Mélon

**Mélon d’Rouen**, dit **saint Mélon**, seurmint nè à Cardiff in Poaiyis Gales à ch’III sièke pi mort in 311 obin 312 à Rouen, il o ‘tè un martir crétien pi ch’prunmier évèke ed Rouen.
Vésuve

Ech **Vésuve** (*Vesuvio* in italien) ch’est un volcan qui s’truve dins chés alintours d' Napoule in Italie. Ch’est ch’Vésuve qu’o aboli chés viles Pompéi pi Herculanum quand qu’il o ieu sn’érupchon in 79 ap. J.C.
Volcan

Un **volcan** ch’est un fénomène téreste, sous-marin obin estra-téreste espectacloaire fourmè per ches éjeccions d’matériaus sortis d’ech mantieu (edsous l’fourme ed lave, chinde, neuèe ardante, etc.).

Queuques volcans :
* Vésuve
* ches volcans d'Auvergne
* Etna
* Stromboli
* Pinatubo
* Mont Saint Helens
* Unzen
* Krakatoa
Tornade

Unne **tornade** ch’est un fénomène métiorologike espectacloaire, ch’est un fort torbillon d’vints fin forts (intour 200 km/h) qui tournette, cho s’arive pindant un hernu moais cho resse fort rare in Urope. Ches tornades is porvokette d’grands ravaches.
Lave

El **lave** (obin **ches laves**) ch’est d’el roke in fusion, pus o moins fluide, éminse per un volcan pindant unne érupcion. El lave a vyint directmint d’ech magma, el réserve ed roke in fusion edsous l’croute téreste. Ches laves is sont à des timpératures inte 700 °C pi 1200 °C. Ches laves is s’roédiçtte in contact avuc l’air purt, moais cho prind granmint d’tans à rafrétchir.
Rome antike

El **Rome antike** ch’est ch’nom qu’os donne à l’chivilisacion fondèe per ches Romains pi qu’os connu pusiurs épines succhessives inte -753 pi 476 (1453 por el partie oryintale). El Rome antike al o connu unne Républike ch’est in -27 qu’al est dvenu un impire, ch’est chl’Impire romain.
Pompéi

**Pompéi** ch’étoét unne vile grèke pis insuite romainne qui s’truve dins l’baie Napoule prés d’Napoule in Campanie in Italie. Chole vile al est connute por avoér ‘tè abolite in l’ainnèe 79 per unne érupcion au volcan Vésuve.
Impire Romain

Echl’**Impire Romain** ch’est un impire qui s’o créè dins l’Rome antike pi qu’o durè d’-27 à 1453, minme si qu’in Occhidint il o tchu in 476 (dvenu fort grand, chl’Impire il avoét ‘tè divisè in deus in 320 : Impire romain au coutchant, dit *d’Occhidint*, à west ; pi Impire romain au lvant, dit *d’Oryint*, à èst). El partie oryintale, qu’o durè dusqu’in 1453, os l’apèle Impire bizantin.
Impire Romain au Lvant

Echl’**Impire Romain au Lvant** obin **d’Oryint**, ch’est l’partie
à chl’Impire Romain qui s’truve à èst aprés l’division d’320. Il o dvenu Impire bizantin avuc l’importanche qu’o prins s’nouvèle capitale Bizanche (insuite erlonmèe Constantinnope pis dvenute Istamboul), il o tchu in 1453.
Impire

Un **impire** ch’est unne intitè politike étotike cintralisèe qu’o vocacion à s’éparde pi contchérir sins arèt d’nouvèles tères, rgroupant ches populacions contchérites dins un Étot fédéral moais cintralisè.

Queuques egzimpes d’impires :
* Impire romain
* Impire carolingien
* Impire bizantin
* Impire otoman
Impire Romain au Coutchant

Echl’**Impire romain au coutchant** ch’est l’partie
à chl’Impire romain qui s’truve à west aprés l’division d’320. Il o tchu in 476.
Impire Bizantin

Echl’**Impire Bizantin** ch’est chl’Impire romain (por ète préchis, ch’est l’évolucion à chl’Impire romain au lvant) dsous s’fourme qu’o continuè d’egzister après l’tchute à l’Impire romain au coutchant in 476 dusqu’à s’tchute prope in 1453 aprés l’prinse ed Constantinnope. Echl’Impire bizantin il dévlopè unne tchulture formint influinchèe per el Grèche médiévale pi ch’cristianime oryintal, fort impringnè d’tchulture grèke, pi qu’o dvenu Église ortodoxe aprés ch’chizme ed 1054 d’avuc l’Église catolike romainne.
Iver

**Iver** ch’est ch’darin d’ches quates sajons d’l’ainnèe, il est froéd pi ches bètes is iverntte. Iver i vyint aprés apréseut pi avant printans.
Apréseut

**Apréseut** (obin **aprés-eut**, dins Nord ch’est **aprésaut** obin **aprés-aut**) ch’est unne d’ches quate sasions d’l’ainnèe, i vient aprés chl’été pi avant chl’iver.

## Étimologie
Ech mot *apréseut*/*aprésaut* i vient d’el locucion *aprés eut/aut*, cho vouloér dire « ech tans aprés eut », raport qu’eut ch’est ch’tans d’ches michons (qu’os lonme itou *moédeu(t)* / *mouodau(t)*, chou qui vient d’« moés d’eut » à sud pi « mouos d’aut » à nord).
José Marín (composeu)

**José Marín** (ca. 1619 - 1699) ch'est un musichien baroque épagnol qui étot un harpisse, un djitarisse et pi un composeu.

Il est connu por ches canchons *tonos humanos.*
	
In 1644, il intre à ch' Monastoère ed l'Incarnacion à Madrid conme ténor. Il o tè un prète pi un canteu  à ch' Palais roéyal ed Madrid dsous Felipe IV pi Carlos II. Il o tè au rados por meurte.

## Queuques musiques
* canchons : *Corazon que en prision*
*  acouter des tonos humanos su www.youtube.com
** José Marin, "Tonos humanos", Montserrat Figueras, Arianna Savall, Rolf Lislevand, et al. , Alia Vox AVSA9802
* musique por des zarzuelas

## References
* Arriaga, Gerardo, *José Marín: Tonos y villancicos*, ICCMU ,  Madrid , 2008.
Mateo Flecha (el Viejo)

**Mateo Flecha** ou *Mateu Fletxa* (Prades, 1481 - 1553) ch'est un composeu du Roéyaume d'Aragon granmint connu por ses ensaladas (*salades* in picard). Il est lonmé « El Viejo » (*ch'viu*) por n'point confonde avuc sin nveu, Mateo Flecha « El Joven » (*ech jonne*) qu'est itou un composeu d' madrigaus.

Mateo Flecha est Cantor à l' catédrale Lleida intre sétimbe 1523 pi octobe 1525.

Il o tè  au service du duc Diego Hurtado éd Mendoza Guadalajara pindant 6 innées.

Insuite, il est ech dirigeu du tchœur d'el capelle du duc ed Calabre à Valince

In 1537, Flecha est à Sigüenza conme « *maestro di cappella* ». 

D' 1544 à 1548, il est dins ch' catieu d' Arévalo conme marister ed Maria et pi Joanna, ches filles à Flipe II d'Espanne. 

À l'fin ed es vie, Mateo Flecha est dvenu un moéne dins l'Orde cistercien au monastoère ed Poblet, dousqu'i meurt in 1553.

### Musique

Flecha est seurtout connu conme composeu d' *ensaladas* pour quate o chonq voés écrites por el distraccion des courtisans dins ch' palais. 

Ches ensaladas sont souvint un mélinge ed langues : épagnol, catalan, italien, français et pi latin. 

Flecha est connu itou por ses *villancicos* (cants d'Noé).

* éne pétiote lisse ed musique:
 
**Ensaladas por 4 voés:**
**El fuego*
***'
*''La bomba''
*''La caça''
***'
***'
***'
**La viuda*

**Ensaladas por 5 voés:**
**Las cañas*
**Los chistes*
**El cantate* o *dança despadas* (Perdu)

**Villancicos por 3 voés:**
**Encúbrase el mal que siento*
**O triste de mí*
**Si sentís lo que yo siento*
***' (attribué à Flecha)

**Villancicos por 4 voés:**
*''Mal haya quien a vos casó ''
***'
***'
*''Tiempo bueno''
*''Riu Chiu''

**Villancicos por 5 voés:**
*''Si amores me han de matar''

**Euves sacrées in latin :*'
**Miserere* (4 voés)
**Doleo super te* (Perdu)

== Notes ==
* acouter [https://www.youtube.com/watch?v=6ccLIjL_djE *La Bomba''] su www.youtube.com
Zarzuela

El **zarzuela** est un ginre téyatral lyrique épagnol né au XVII sièke.

Al achuchonne éne accion téyatrale avuc un orkeste, des cants et pi des dialoques pérlés. Al est apparinté à chl’opéra-comike in Franche o à ech *[[singspiel]]* in Alemanne.

O connoait inviron 20 000 zarzuelas .

## Référinches
Peste Noire (Black metal)

**Peste Noire** (*Noérte Peste* in picard, is sont itou lonmès **Komando Peste Noire** o **KPN**) ch'est un groupe ed musike black metal qu'egzisse edpis 2000 pi qui vient d'Avignon. Leus musikes is sont martchès par des tèmes médiévaus, (conme l'Apocalisse), un noért umeur satirike pi ch'nacionnalime franchoés.
Black metal

Ech ***black metal*** ch'est un estile ed musike. Ch'est itou unne sous-catégorie d'ech ''heavy metal'', qui vient li-minme d'ech ''hard rock'' (qu'est unne sous-catégorie d'ech ''rock'').

## Caractéristikes
* Unne brutalitè rvinditchèe, sons saturès, forts cris
* Trache d'unne maïestè dins l'musike, sons saturès
* Des tèmes souvint oposès au cristianime, des tèmes qui tourntte alintour des démons, du Diaule, des pétchès crétiens etc. (ch'est l'roaison porquoé qu'is perfoés décrits conme satanisses).
Heavy metal

Ech ***heavy metal*** ch'est un estile ed musike afiliè à ch'''rock''.

## Originne
Ech mot *heavy metal* (lord métal in ingloés) i vient d'ech vogabuloaire ingloés d'el dgère, i singnifie lorde artillrie. In musike, il o tè usè l'prunmière foés per un jornalisse musical américain por pérler d'un conchert ed Jimmy Hendrix à l'fin d'ches ainnèes 1960. Vitmint, chole espression al o ieu succhès raport qu'al étoét jugèe aporprièe per pérler d'el musike *hard rock* fort puchants d'ech tans-lo conme Led Zeppelin, Deep Purple obin coére Black Sabbath.

## NWOBHM
Au kminchmint d'ches ainnèes 1980, queuques gropes ed musike ingloés is ont kminchè à foaire unne msuike ed ginre *heavy metal* moais qui s'alongnoét d'chole à ches ainnèes 1960 pi 1970. Is ont 'tè lonmès *new wave of British heavy metal* (*el nouvèle vague ed heavy metal britannike*), acorchi in NWOBHM. Ches pus connus gropes dins ch'ginre-lo ch'est Iron Maiden, Judas Priest, Venom, Manowar...

Musicalmint, is étoétte difrints raport eq l'infuinche *[[blues]]* d'ech viu ''rock'' d'avant al o disparu. Is sont itou pus agressifs dins ch'ritme conme dins ches cants pi ches paroles.
Birmingham

**Birmingham** ch'est unne grande vile ingloése, ch'est l'deusième pus grande vile d'Ingueltère aprés Londes.
Judas Priest

**Judas Priest** ch'est un grope ed musike ingloés ed ginre heavy metal fourmès in 1969 à Birmingham.
Nirvana (grope)

Nirvana ch'est un grope ed Musike américain ed ginre hard rock obin grunge qu'o 'tè créè in 1988 à Aberdeen prés d'Seattle. Ech grope il o disparu in 1994 quanqu'ech canteus au grope, Kurt Cobain, i s'o défoait l'vie.
Led Zeppelin

**Led Zeppelin** is étoétte un grope ed musike ed ginre hard rock, is sont considérès conme ches prunmiers dins ch'ginre-lo. Is sont dvenus un d'ches gropes pus influints dins ches ainnèes 1970 pi is sont considérès conme un d'ches pus grands gropes ed rock.
Deep Purple

**Deep Purple** ch'est un grope ed musike rock ingloés qui vient d'el vile Hertford in Ingueltère. Is s'sont fourmès in 1968 pi is sont considérès, avuc Led Zeppelin pi Black Sabbath, conme ches fondateus du ginre hard rock. Dins ch'grope il y o toudis chonc musiciens (un canteus, un dgitarisse, un bassisse, un bateus pi un organnisse).
Grunge

Ech **grunge** ch'est un ginre ed musike, ch'est unne sous-catégorie d'ech hard rock. Ech grunge il est nè dins ches ainnèes 1990 aus Étots-Unnis avuc ech grope Nirvana.

## Queuques gropes ed musike grunge
* Nirvana
* Soundgarden
* Alice in Chains
* Pearl Jam
Kurt Cobain

**Kurt Cobain** il étoét ch'canteus d'tète au grope ed musike grunge Nirvana. Il o dvenu connu aprés sn'album Nevermind in 1991 pi s'canchon pus connute, *Smells like teen spirit*. I s'o défoait l'vie in 1994.
Pearl Jam

**Pearl Jam** ch'est un grope ed musike grunge pi hard rock qu'est nè à Seattle aus Étots-Unis in 1990. Avuc Nirvana, Soundgarden pi Alice in Chains, is sont considérès conme ches prunmiers musichiens d'grunge.
Soundgarden

**Soundgarden** ch'étoét un grope ed musike rock pi grunge qu'est nè à Seattle aus Étots-Unnis in 1984.
Seattle

**Seattle** ch'est l'pus grande vile dins chl'Étot américain Washington à l'west d'ech poaiyis. A s'truve quasimint à l'frontière avuc ech Canada.

Seattle ch'est unne ed ches pus importantés viles edseur el cote pachifike à ches Étos-Unnis, sin port il est granmint important por ech conmerche dins chl'ochian Pachifike. Ch'est itou unne vile formint industrièle, a conte 630 300 abitants (2010), moais avuc sn'agloméracion cho foait 3 millons d'gins qui y vivtte. Ch'est l'15 pus grande vile américainne in nombe ed gins.

El vile al o 'tè fondèe au mitan d'ech XIX sièke pi sin nom i li o 'tè donnè in onmache à un chef amérindien qui s'lonmoét Seattle. Al est seurlonmèe *el vile émreude* i li vient d'el coleur à ches boés alintour ; moais al o granmint d'eutes seurnoms conme *el vile d'el pleuve* raport qu'il y pleuve souvint, el *porte d'Alaska*, *el roinne-vile* obin coére *Jet city* in réfrinche à ches *jets* ed Boeing qui y sont fabritchès.

Queuques grandes interprinses mondiales is ont leus burieus cintraus à Seattle conme Microsoft obin Amazon.
Artillrie

L’**artillrie** ch’est ch’nom à l’insanne ed ches armes à fu, ptiotes obin lordes (el *lorde artillrie*) qui vienntte originnèlmint d’ches armes utilisèes por ches assiéjmints médiévaus obin ches batales ed mèr.

Ech mot *artillrie* in picard i vient d’ech viu franchoés *artillerie* qui vient d’ech latin *ars tollendi* pi *ars telorum* qui vouloétte dire « *echl’art ed porjter des coses* ». In latin médiéval, artillrie il o d’abord ‘tè utilisè por parler d’lanches avant l’invincion des armes à poude, moais achteure os n’l’utilise foqu’por cho.
Rock

Ech ***rock*** ch'est un estile musical qui vient d'ech ''rock'n'roll''.

## Ches débuts
Ech ''rock'n'roll'' il o aparu in 1951 dins ches Étots-Unnis avuc ech *disc jockey* Alan Freed qu'aninmoét unne émission lonmèe *Moondog's Rock And Roll Party*. Ch'étoét l'prunmière difusion d'rock'n'roll à unne largue audyinche.

Insuite, il y o ieu granmint d'gropes qu'is ont kminchè à nin foaire, moais ch'est au Roéïaume-Unni qu'ech *rock'n'roll* il o évoluè vraimint por dvenir du *rock*. Des gropes ingloés conme ches Beatles obin ches Doors is ont insuite rindu ch*'rock* fort aperchiè.

## Ches fius au rock
Ech *rock* il o donnè granmint d'sous-ginres. Per egzimpe :
* ech ''rock'' psikédélike dins ches ainnès 1970 ;
* ech ''rock'' punk dins ches ainnèes 1980 ;
* ech ''hard rock'' dins ches ainnès 1980, un *rock* pus agressif, moins mélodieus ;
**ech ''heavy metal'', un *rock* coére pus fort ;
***ech ''black metal'', un *metal* fort sombe.
Rock'n'roll

Ech ***rock'n'roll*** ch'est un ginre ed musike qu'est nè dins chés Étots-Unis dins chés ainnèes 1950. Il est ch'taïon à ch**[[rock]]'' pi à tertous chés ginres qu'ech ''rock'' il o donnè.

==Istoére==
Ech ''rock'n'roll'' il o aparu in 1951 dins chés [[Étots-Unis]] avuc ech ''disc jockey'' Alan Freed qui aninmoét unne émission lonmèe ''Moondog's Rock And Roll Party''. Ch'étoét l'prunmière difusion d'rock'n'roll à unne largue audyinche.

Insuite, il y o ieu granmint d'groupes qu'is ont kminchè à nin foaire, dins ch' [[Roéyôme-Uni]]. Ch**rock'n'roll* il o évoluè por dvenir du *rock''.
Bombarde

Ech mot ***bombarde*** i put vouloér dire :
* bombarde (militoaire), unne pièche d’artillrie ;
* bombarde (instrumint), un instrumint d’musike.
Bouke à fu (arme à fu)

El **bouke à fu** obin **bouke** à unne arme à fu ch’est ch’tube douqu’ès porduit l’esplosion qui vo invoéïer ch’porjectile.

I n’feut mie confonde avuc el bouke à fu qu’est itou unne arme d’artillrie qu’os lonme itou *canon*.
Ribaudkin

Un **ribaudkin** ch’est unne pièche d’artillrie médiévale composèe d’pusiurs boukes à fu qui s’alunmtte insanne.

Ches prunmiers ribaudkins is ont ‘tè utilisès pindant l’Dgère d'Un Chint Ains per ches armèes ingloéses à Édward III (pindant l’« kvautchèe à Édward ») in Franche in 1339. Ches ribaudkins à Édward is avoétte 12 boukes à fu. Pus tard, in Italie, des ribaudkins à 9 boukes ont ‘tè utilisès.
Bombarde (militoaire)

Unne **bombarde** ch’est unne bouke à fu, ch’est-à-savoér unne pièche d’artillrie d’grand calibe, qu’étoét usèe à l’fin du Moéyin Ache (pindant l’Dgère d'Un Chint Ains per egzimpe).
Coulvrinne

Unne **coulvrinne** ch’est à l’originne unne ptiote bouke à fu qu’os povoét user à main pi qu’est ch’taïon à l’hacbute pi ch’mousket (pi, don, itou ch’taïon à ch’fusil pi ch’pistolet). Ch’est unne ptiote pièche d’artillrie à longue bouke d’el fin d’ech Moéyin Ache pi d’el Ernaichanche. Ches porjectiles ch’étoét des boulets d’pière obin (pus rare) d’métal. Is étoétte tirés avuc unne vitèche  alvèe à l'bouke (ch’est l’roaison porquoé ales étoétte alongèes, chou qui leus bailloét unne boinne portèe).
Hacbute

Unne **hacbute** (viule écrivure : *hacquebute*), étou lonmèe **ékerbute** obin **étcherbute**, ch’est unne arme qu’est aparute edvers 1450 on Urope, ch’est un dévlopmint d’el coulvrinne pi al est ch’taïon direct à ch'fusil. Ches hacbutes is tiroétte des boulets (in pière souvint, perfoés in métal moais is n’avoétte point unne portèe fort longue (moins d’50 mètes). Is étoétte étou fort lordes pi i faloét les user avuc unne sorte ed fourke (ech *fourtchin*) por estabiliser leu bouke. Dins ches darainnés versions, os povoét zzes prinde edseur épeule.

Ech mot *hacbute* i vient d’echl’almand *Hakenbüchse* ( i.e. *chilinde à hoke* ).
Vierche à l'Infant

L' **Vierche à l'Infant** o **Madone** , ch'est dins l'art des euves édseur el Nativitè du Crissse et pi à l' maternité del Vierche Marie.

Ch'est un tème récurrint in pinture pi in estchulpture erligieuses.

## Pintures del Madone (Vierche à l'infant)


Image:Madonna col Bambino - Castelfiorentino-Cimabue.jpeg|*Madonna col Bambino* pèr Cimabue 
Image:Madonna of the Carnation Leonardo da Vinci.jpg|*La Madone à l'œillet*  Léonard ed Vinci (1478)  (Alte Pinakothek - München)
Image:Martin Schongauer 003.jpg|*La Vierge à l'Enfant* pèr Martin Schongauer  aveuc éne clôture ed roses (1473), Colmar
Fichier:Raphael_Madonna_of_the_Meadow.jpg|*El Madone à l' prairie*,  c 1505-06. Raphael. Vienne



Image:Vierge à l'Enfant - Fra Filippo Lippi.jpg|Vierche à l'Infant (Fra Filippo Lippi, Alte Pinakothek, München)
Image:De Heilige Familie, SK-C-1701.jpg|El *Sainte Famille* pèr Jan Cornelisz Vermeyen représente un Jésus à la musculature imposante
File:Virgin with child-Quentin Metsys-MBA Lyon A2908-IMG 0271.jpg| *Vierche à l'Infant*, vers 1509, pèr Quentin Metsys, Lyon
Image:Pittoni_Madonna_and_Child_with_two_angels.jpg|*Madonna pi l'éfant aveuc deus anges* Varsovie pèr Giambattista Pittoni
File:La_Vierge_à_l'Enfant,_Laurent_de_la_Hyre,_1642_(2).jpg| *Vierche à l'Infant*, 1642, pèr Laurent éd La Hyre, Louvre



Image:Stundenbuch der Maria von Burgund Wien cod. 1857 Madonna mit Kind und musizierenden Engeln.jpg|*Vierche à l'Éfant tronnant* aveuc deus anges musichiens (live d'heures à Marie d' Bourgonne, 1477) 


#### La Madone allaitant


Image:Leonardo da Vinci attributed - Madonna Litta.jpg|*Vierge allaitant* (*Madonna litta*) dpèr Giovanni Antonio Boltraffio
Image:Fouquet Madonna.jpg|*El Vierche pi l'Éfant intourés d'anges*, Diptyque ed Melun (1450) pèr Jean Fouquet
Image:Stundenbuch der Maria von Burgund Wien cod. 1857 Maria auf der Mondsichel.jpg|*Virgo lactans* couronnée du live d'heures à Marie d' Bourgonne (1477)
File:Virgin and Child Jan Gossaert.jpg|Jan Gossaert, ca 1508-10. Musée Calouste-Gulbenkian
File:Madonna and child with an Angel - Correggio.jpg|*L' Madone allaitant*. Ech Corrège, Budapest
File:The Virgin suckling the Child - Lucas Cranach the Elder.jpg|*Vierche allaitant l'Infant*, Lucas Cranach chl'Anchien


## Estchulptures


Image:Virgin Child Cherubim Della Robbia.jpg|*Vierche à l'Infant accompagnée pèr troés chérubins* in *terracotta invetriata*, pèr Andrea della Robbia, Louvre, Paris.
Image:Rioux Vierge.jpg|Vierche à l'Infant dins éne mandorle, XII s.,, église Note-Dame ed Rioux
Image:Notre Dame d'Usson.jpg|*Note Dame d'Usson*, groupe in bos estchulpté polycrome, XII s., Clermont-Ferrand, Musée d'art Roger-Quilliot
Fichier:Amiens Portail Vierge.jpg|El Vierche dorée edsu un portal del Catédrale Note-Dame d'Anmien
Fichier:La_Vierge_et_l'Enfant,_pierre,_attribué_à_Domenico_del_BARBIERE,_dit_Dominique_FLORENTIN,_mort_à_Troyes_vers_1570-1571_(1).jpg|*La Vierge et l'Enfant*, statue du XVI s., Domenico del Barbieri, Louvre.
File:160 Fouesnant Eglise Vierge à l'Enfant.JPG|Fouesnant ( Bertanne ) : église Saint-Pierre-pi-Saint-Paul
Troée

**Troée** (in viu grec Τροία / *Troía*, in turc *Truva* pi in frinsé *Troie*) ch’est unne chitè disparute, sitant istorike éq légindoaire, qui s’truvoét à l’intrèe d’echl'Hèlespont, nin loin d’el mer Égèe, in Troade, in Asie Mineure, dins l'actuèle Turquie, à Hissarlık.

Al est fort connute por el léginde d’el dgère ed Troée.
Mousket

Ech **mousket** ch’est unne arme ed légère arrillrie, dévlopmint d’el hacbute pi d’el coulvrinne pi taïon au fusil. Il o ‘tè invintè in Espaingne in 1521.
Turc

Ech **turc** (in turc *Türkçe* obin *Türk Dili*) ch’est unne lingue parlèe princhipalmint in Turkie pi in Chipe du Nord. Il appartient à l’fanmile à chés lingues turkes.
Dgère ed Troée

El **dgère ed Troée** ch’est unne dgère légindoaire d’el mitologie grèke qui s’éroét suit à Troée.
Ane

**Ane** (latin *anas*) in picard ch'est un canèrd.

;espression

**Passer d'ech co à chl'ane** cha vut dire *passer d'ech co à ch' canèrd* ch'est étou *sauter d'un sujet à un eute sujet*. In frinsé, o dit *passer du coq à l’âne* (passer d'ech co à ch' baudet).

## Référinches
* Atelier d’écriture en picard
Mitologie grèke

El **mitologie grèke** ch’est à savoér tertous ches mites d’el Grèche antike. A s’dévlope edseur unne fin longue période, d’el chivilisacion micénienne dusqu’à l’dominacion romainne. El rinconte inte ches Grecs pi ches Romains ch’est l’ocasion d’unne forte influinche por el mitologie grèke edseur el mitologie romainne.
Catarime

Ech **catarime** ch’o ‘tè un mouvmint rligieus dualisse dissidint qu’o nè pi s’o dévlopè in Linguedoc au XII sièke. Ech nom *catare* à ches adeptes au catarime il est tardieus pi i leus o ‘tè donnè paus oposants au catarime, pusiurs sièkes aprés qu’il euche ‘tè vintchu. Ech catarime il o ‘tè jugè érétike  par l’Église catolike.

Ches adeptes à ch’mouvmint-chi is s’lonmoétte leus-minmes ches « *boins onmes* » pi ches « *boinnes fanmes* », o coére ches « *boins [[crétiens]]* », ches « *perfoaits crétiens* », ch’darain nom i vo ète erprins par l’Intchisicion por parler des précheus catares, ches « *perfoaits érétikes* » (par oposicion à ches simpes fidèles catares, érétikes moais point précheus pi convintchus, qui n’avoétte mie l’prétincion d’avoér des connoéçanches tiologikes, is n’étoétte don mie ches *perfoaits*.
D’eutes noms qu’is avoétte ch’étoét « *patarins* » obin coére « *teisseires* ».

Ches catares is étoétte crétiens, is avoétte un lecture dualisse d’ech Nouvieu Testamint et, don, is détrioétte deus Créacions : el vraie Créacion, ch’est-à-savoér chole à ches coses qui vienntte d’ech vrai Diu, ch’boin Diu, ch’est chl’esprit pi ches coses esprituèles (ch’Bien, ch’Mau, ches vertus, ches viches etc.) ; pi l’esgonde Créacion, chole mawaise, qu’inclut tertout ch’monne d’el matière, ch’monne voéïabe qui n’est qu’unne ilusion du Diaule qu’est ch’Diu Créateus dins ch’Viu Testamint (por ches catares, siconme por granmint d’mouvmints gnostikes, Jésus-Crisse il étoét ch’boin Diu vnu jus ichi-bos por nos seuver nous anmes dins ch’monne d’el matière qu’avoét ‘tè créè pau Diaule qui croét qu’il est li-minme ech seu pi unnike boin Diu). Un tème rétchurint amon ches catares conme mon granmint d’gnostikes ch’est qu’nos-eutes, os sonmes des ètes ed Diu raport qu’os avons un esprit, moais qu’os sonmes *imprisonnès* dins un corps ed tchair d’quoé i nos feut nos délivrer. Ch’est l’roaison porquoé qu’chertains catares is pratitchoétte echl’*endura* (*soufranche* in occitan, comparabe à l’Passion du Crisse por ches catares) qu’étoét unne fourme ed suichide (is s’défzoétte souvint in n’minjant mie pus dusqu’à leus mort).
Bouke à fu (artillrie)

Unne **bouke à fu**, obin un **canon**, ch’est unne pièche d’lorde artillrie d’gros calibe.

Chti-lo qui s’otchupe ed foaire fonccionner l’bouke à fu ch’est ch’*calonnier*.
Poaiyis d'Gales

Ech **Poaiyis d'Gales** (in inglé: *Wales*, in galoés: *Cymru* pi in frinsé: *Pays de Galles*) ch'est eune nacion constitutive du Roéyôme-Uni située dins l'Ouest ed l'île éd Grande-Bertanne.

Ech Poaiyis d'Gales est dins ch' Roéyôme-Uni avé l'Ingueltière, l'Écosse et pi l'Irlinde du Nord. Ech Poaiyis d'Gales il o eune Assimblée nacionnale d'ech Poaiyis d'Gales pi un Prumier minisse.

### Langues

Dins ch'poéyis in parle chl'inglé pi ch' galoés. Ch' galoés ch' est eune langue deul famille des langues keltikes (branke brittonike, langue voésine du berton continintal et pi du cornike).

 

### Hymne nacionnal

## Notes pi référinches
Action française

L**'Action française** (in picard : *Accion franchoése*) ch'étoét un parti pi un mouvmint politike roéyalisse franchoés fondè in 1898. Ses grands noms ch'est Charles Maurras pi Léon Daudet.
Bataille ed l'Écluse

El **bataille ed l'Écluse** (in flaminke **Sluys**) ch'est unne bataille navale qu'o ieu liu in 1340 pindant l'Dgère d'Un Chint Ains. Ch'est l'prunmière bataille importante d'el dgère, al o oposè ches Ingloés aliès avuc ches Flaminkes conte ches Franchoés aliès avuc ches Génoés. Por ches Franchoés, l'intérèt il étoét grand, i foloét impétcher un débarkmint ingloés in Flande. Ech combat il o 'tè fort téribe, il y o ieu 15 000 morts franco-génoés pi 9000 inglo-flaminkes, cho nin foait unne ed ches batailles pus mortèles ed toute el Dgère d'Un Chint Ains. 

In pus, el flote franco-génoése déploéïèe (190 batieus, conte 250 batieus inglo-flaminkes) al o 'tè quasimint abolite avuc 170 batieus détruits obin capturès. Conme consétchinche, ches Ingloés is ont pu débartcher in Flande pi invaïr el Franche.
Irlinde du Nord

L**'Irlinde-du-Nord** (in inglé: *Northern Ireland* , in gaélic: *Tuaisceart Éireann*, in Braid Scots: *Norlin Airlann*, in frinsé: *Irlande du Nord*) ch'est eune nacion constitutive du Roéyôme-Uni qu'est au nord-est ed l'ile d'Irlinde. 

El capitale ch'est Belfast.

### Langues

#### Hymnes

Il n'a point d'hymne nacionnal mais ***A Londonderry Air*** est jué quant ch'poéyis participe à chertaines rincontes esportives. 

***God Save the Queen***, l'hymne du Roéyôme-Uni est jué pour chés match ed fotebale. 

L'étchipe irlindoèse ed rugby, qui comprind el Républike d'Irlinde et pi l'Irlinde du Nord, use un hymne espéchialemint composé, ***Ireland's Call***.

* 

* 

* acouter '''''Ireland's Call''''' su Youtube

## Notes pi référinches
Siège ed La Roche-Derrien

Ech **siège ed La Roche-Derrien** ch'est un siège qu'o ieu liu inte 1346 pi juin 1347 pindant l'Dgère d'Un Chint Ains. Ech duc ed Bertanne Carles ed Bloés il o 'tè aveint per ches Ingloés pindant l'bataille du 18 juin 1347.
Bataille ed Crécy

El **bataille ed Crécy** ch'est unne bataille qu'o ieu liu dins chl'aprés-nonne d'ech 26 d'eute 1346 pindant l'Dgère d'Un Chint Ains.
Bataille ed Cadzand

El **bataille ed Cadzand** ch'est unne bataille qu'o ieu liu in 1337 à Cadzand dins chés Bos-Péis actuèle. Ch'est l'prunmière bataille d'el Dgère d'Un Chint Ains.
Bataille ed Poétiers (1356)

El **bataille ed Poétiers** (in occitan **Peitieus**) ch'est unne bataille qu'o ieu liu in 1356 pindant l'Dgère d'Un Chint Ains à Poétiers. Pindant chole bataille, ech roé d'Franche Jean II il o 'tè aveint pi imprisonnè per ches Ingloés.
Église Sant-Leu d'Anmien

L**'église Saint-Leu** (*Sant* ch'est *Saint* in picard ed Sant-Leu) ch'est unne église catolike d'Anmien, in Franche, fitchèe dins ch'wartier Sant-Leu dins ch'cinter-vile. Ch'est, aprés l'catédrale d'lé, el pus viule église d'Anmien.

A date du XV sièke moais al o 'tè rfoaite à ch'XVI sièke, al est in estile gotike flamboéïant.
Wartier Sant-Leu

Ech **wartier Sant-Leu** (*Sant* ch’est *Saint* in picard ed Sant-Leu) ch’est un wartier istorike d’Anmien qu’il est fin connu por ses bélés moaisons médiévales pi sn’atmosfère tradicionnèle. 

Dins ch'wartier Sant-Leu, os put étou truvoér ech molin Passe-Avant qu'i date ed 1528 pi qu'il o 'tè restaurè in 2013.

## Galrie d'fotos

0 Amiens - Place du Don - Cathédrale (1).JPG|Plache d'ech Don : el Sonme pi l'catédrale.
Amiens quartier saint leu canaux 200503.jpg|Canal dins wartier Sant-Leu.
Église Saint-Leu, Amiens-3477.jpg|Église Sant-Leu.
Amiens_-_Moulins_de_Passe-Avant_et_Passe-Arrière.JPG|Ech molin Passe-Avant avant restauracion.
Saint Leu rue d'Engoulvent depuis Majot.jpg|Saint-Leu : rue d'Ingoulvint.
0_Amiens_-_Quartier_Saint-Leu_%281%29.JPG|Saint-Leu : rue du Hocquet.
Saint Leu rue d'Engoulvent.jpg|Saint-Leu : rue d'Ingoulvint pi rue des Majots.
Place Aristide Briand Amiens.jpg|Saint-Leu : Plache Aristide Briand.
Quai belu amiens.JPG|Tchai Bélu au bord d'el Sonme.
Amiens_rue_du_Don.jpg|Rue d'ech Don.


## Dicton
* « *À l'fête Sant-Leu, l'lampe à ch'cleu* ! » 

## Notes pi référinches
Hans Memling

**Hans Memling** o **Hans Memlinc** il étoét un pinte primitif flaminke.  L'est né à Seligenstadt in Alemanne vers 1435-1440 et pi l'est mort à Brudje in 1494. Il a fait  del pinture brudjoése du XV sièke conme Jan van Eyck, Petrus Christus et pi Gérard David. 




 *Triptyke Greverade* ( Musée Sainte-Anne à Lübeck )
Gotike flamboéïant

Ech **gotike flamboéïant** ch'est unne évolucion à l'art gotike qui s'o dévlopè à partir d'1420 inviron. Ch'est un gotike fort cartchè pi avuc des fourmes poussèes fort loin dins l'finnèche, os l'o lonmè flamboéïant raport eq ches fourmes is ramintuvouètte des flanmes.


Façade de la Sainte-Chapelle du Château de Vincennes.jpg|Sainte-Capèle ed Vincennes, fachade foaite in 1480.
Valence-MaisonTêtes-facade.jpg|Moaison d'ches Tètes ed Valince, (egzimpe tardieus inte 1528 pi 1532).
Cathedrale de Senlis - Facade sud du transept 01.jpg|Croésillon sud, catédrale ed Senlis (1520-1538).
VendomePortail-principal-de-l'église-de-l'abbaye-de-la-Trinité-dpt-Loir-et-Cher-DSC 0548.jpg|Église abaciale d'el Trinnitè à Vendôme, aterbuèe à Jean d' Beauce, in 1506.
Eglise Saint Maclou.jpg|Église Saint-Maclou d'Rouen, batite inte 1437 pi 1517.
Gisors (27), collégiale St-Gervais-et-St-Protais, croisillon nord, parties hautes.jpg|Transept d'el Colégiale Saint-Gervais-Saint-Protais d'Gisors (kminchmint d'ech XVI sièke).
Louviers eglise.jpg|Église Nou-Danme ed Louviers, considérèe conme chl'aboutimint d'el finnèche flamboéïante, Heute-Neurmindie (dvers 1506).
L'Épine, Basilique Notre-Dame de l'Épine PM 14348.jpg|Basilike Nou-Danme ed l'Épinne (1406-1527).
Saint-Nicolas-de-Port Basilique Saint-Nicolas 816.jpg|Bros sud, Basilike Saint-Niclos-d'Port (cminchmint d'ech XVI sièke).
Co-cathédrale N.D. de Bourg-en-Bresse (Intérieur).jpg|Co-catédrale Nou-Danme ed l'Annonciachon d'Bourg-in-Bresse (dvers 1505).
Normandie Seine Rouen16 tango7174.jpg|Abaïe Saint-Ouin d'Rouen (dvers 1537).
ClerySaintAndre06.jpg|Basilike Nou-Danme ed Cléry-Saint-André (1449-1485).
Irlindé (langue)

Echl' **irlandé** *(Gaeilge)* o **gaélike d'Irlinde** ch'est eune langue keltike du groupe des langues gaélikes, parlée su l'ile d'Irlinde édpis l'arrivée des Gaels.
Albrecht Dürer

**Albrecht Dürer** (nè à Nuremberg ech 21 d’moaï ed 1471 pi défunctè ch’6 d’avri d’1528) il étoét un pinte, graveus pi matématichien d’ech Saint Impire Romain Dgermannike. Il est un d’ches pus grands pintes d’Urope du Nord à l’fin d’ech Moéyin Ache pi d’l’Ernaiçanche.
Lefaux

**Lefaux** ch'est ène  conmeune picarte, plachée dins ch' départémint   dech Pas-d'Caleus pi dins  l'  région Heuts-d'Franche.

## Aménistrachon

## Nombe ed gins

## Chés monumints pi lius d'mémoére
* L'église Saint-Jean-Baptisse
* El tour Chappe

## Notes pi référinches

### Loïens intarnètes
Franc-manchonnrie

El **franc-manchonnerie** ch’est unne sochiétè otchulte avuc unne foaichon d’intrer ddin per co-optacion. A s’prétint ériteuse ed chés savoérs antikes pi qu’a sroét unne euve umanisse.